title: Rozhodnutie Rady z 25. augusta 2003, ktorým sa prijímajú opatrenia týkajúce sa Libérie podľa článku 96 Dohody o partnerstve krajín AKT-ES v prípade osobitnej naliehavosti

text:
11/zv. 48            SK                                Úradný vestník Európskej únie                                                  21

32003D0631

L 220/3                                            ÚRADNÝ VESTNÍK EURÓPSKEJ ÚNIE                                               3.9.2003

                                                     ROZHODNUTIE RADY
                                                        z 25. augusta 2003,
              ktorým sa prijímajú opatrenia týkajúce sa Libérie podľa článku 96 Dohody o partnerstve krajín AKT-ES
                                                 v prípade osobitnej naliehavosti

                                                               (2003/631/ES)

RADA EURÓPSKEJ ÚNIE,                                                    (4)    Preto je následne nevyhnutné preskúmať podmienky,
                                                                               na základe ktorých je možné sprístupniť fondy určené pre
                                                                               Libériu, s cieľom podporiť mierové procesy v Libérii, obz-
so zreteľom na Zmluvu o založení Európskeho spoločenstva,                      vlášť prostredníctvom možnej podpory mierových operá-
a najmä na jej druhý pododsek článku 300 ods. 2,                               cií, demobilizačných a reintegračných programov, vybudo-
                                                                               vania inštitúcií a obnovenia demokratických štruktúr,

so zreteľom na vnútornú dohodu medzi zástupcami vlád člen-
ských štátov, ktorí sa stretli v rámci Rady, o opatreniach, ktoré je
potrebné prijať, a postupoch, ktoré je potrebné vykonávať,              ROZHODLA TAKTO:
na vykonávanie Dohody o partnerstve krajín AKT-ES (1), a najmä
na jej článok 3,
                                                                                Článok 1

so zreteľom na návrh Komisie,
                                                                        Opatrenia vymedzené v priloženom návrhu listu adresovaného
                                                                        ministrovi zahraničných vecí Libérie sa týmto schvaľujú ako
keďže:                                                                  vhodné opatrenia v prípade osobitnej naliehavosti, v zmysle
                                                                        článku 96 ods. 2 písm. b) a písm. c) Dohody o partnerstve krajín
                                                                        AKT-ES. Platnosť týchto opatrení končí 31. decembra 2004.
                                                                        Týmto dátumom nie sú dotknuté žiadne osobitné lehoty
(1)      Rozhodnutie Rady 2002/274/ES z 25. marca 2002, kto-
                                                                        o ukončení platnosti obsiahnuté vo finančných nástrojoch,
         rým sa podľa článkov 96 a 97 Dohody o partnerstve kra-
                                                                        na ktoré sa vzťahuje toto rozhodnutie.
         jín AKT-ES (2) uzatvárajú konzultácie s Libériou, stanovuje
         prijatie vhodných opatrení v zmysle článku 96 ods. 2 písm.
         c) a článku 97 ods. 3 Dohody o partnerstve krajín AKT-ES.
                                                                                Článok 2

(2)      Podstatné body uvedené v článku 9 Dohody o partnerstve
         krajín AKT-ES sú aj naďalej vládou Libérie porušované          Opatrenia prijaté spoločenstvom uvedené v článku 2 rozhodnutia
         a súčasné podmienky v Libérii nezaručujú rešpektovanie         2002/274/ES sa od nadobudnutia účinnosti tohto rozhodnutia
         ľudských práv, demokratických zásad a právneho štátu.          nebudú naďalej uplatňovať.

(3)      Politická a bezpečnostná situácia v Libérii sa od prijatia     Výsledok konzultácií stanovených v návrhu listu priloženom
         rozhodnutia 2002/274/ES výrazne zhoršila. Táto situácia        k rozhodnutiu 2002/274/ES zostáva nedotknutý.
         preto predstavuje prípad osobitnej naliehavosti v zmysle
         článku 96 ods. 2 písm. b) Dohody o partnerstve krajín
         AKT-ES.
                                                                                Článok 3

(1) Ú. v. ES L 317, 15.12.2000, s. 376.
(2) Ú. v. ES L 96, 13.4.2002, s. 23.                                    Toto rozhodnutie nadobúda účinnosť dňom jeho prijatia.
 ---pagebreak--- 22          SK                               Úradný vestník Európskej únie                 11/zv. 48

                                                        Článok 4

     Toto rozhodnutie sa uverejní v Úradnom vestníku Európskej únie.

     V Bruseli 25. augusta 2003

                                                                              Za Radu
                                                                              predseda
                                                                             F. FRATTINI
 ---pagebreak--- 11/zv. 48     SK                                    Úradný vestník Európskej únie                                                  23

                                                                PRÍLOHA

                                   NÁVRH LISTU MINISTROVI ZAHRANIČNÝCH VECÍ LIBÉRIE

            J.E. pán Monie Captan
            Minister zahraničných vecí
            Libéria

            Vážený pán minister,

            Európska únia je veľmi znepokojená, pokiaľ ide o súčasnú bezpečnostnú situáciu vo Vašej krajine a želá si pomôcť
            nastoliť opätovný mier a stabilitu. Európska únia preto chce poskytnúť finančnú podporu s cieľom podporiť mierové
            operácie. Európska únia si tiež želá sprístupniť fondy na ďalšie opatrenia súvisiace s mierovým procesom za
            predpokladu, že bola všeobecná mierová dohoda dojednaná a podpísaná.

            Spoločenstvo sa preto rozhodlo, na základe prípadu osobitnej naliehavosti v zmysle článku 96 ods. 2 písm. b) Dohody
            o partnerstve krajín AKT-ES, pokiaľ ide o vykonávanie pomoci únie, nahradiť opatrenia uvedené vo svojom liste č. SGS
            272745 z 27. marca 2002 nasledujúcimi novými opatreniami:

            — pravidelné sledovanie sa zaistí prostredníctvom úzkeho politického dialógu, na ktorom sa zúčastňuje
              predsedníctvo Európskej únie a Európska komisia, a šesťmesačnými politickými kontrolami;

            — bude pokračovať vykonávanie súčasných projektov financovaných na základe článku 72 Dohody o partnerstve
              krajín AKT-ES, ktorých súčasná hodnota je 25 miliónov eur a ktoré majú slúžiť na podporu vysídlených osôb;

            — príspevky na regionálne projekty, operácie humanitárneho charakteru, obchodnú spoluprácu a obchodné
              preferencie, zostávajú nedotknuté;

            — môže sa poskytnúť podpora inštitúcií na vykonávanie opatrení určených na splnenie záväzkov stanovených
              v rámci konzultácií;

            — uplatňovanie kapitoly 1 prílohy 4 k Dohode o partnerstve krajín AKT-ES sa pozastavuje. Zvyšná čiastka z 8.
              Európskeho rozvojového fondu (ERF) pre Libériu je na realizáciu bezodkladne prístupná. Prostriedky slúžia
              na financovanie podpory mierového procesu v Libérii, tieto prostriedky môžu byť tiež použité na podporu
              udržania mierového procesu, programu demobilizácie a reintegrácie, vybudovania inštitúcií a účinnej obnovy
              demokratických štruktúr;

            — oznámenie o pridelení prostriedkov 9. ERF sa uskutoční po tom, čo všeobecná mierová dohoda vstúpi do platnosti
              a signatárske strany rešpektujú vykonávanie dohodnutej dohody. Rozhodnutie o oznámení sa uskutoční po
              šesťmesačnej politickej kontrole, ako je stanovené v prvej zarážke. Pozastavenie uplatňovania kapitoly 1 prílohy
              4 k Dohode o partnerstve krajín AKT-ES, ako je stanovené v predchádzajúcej zarážke, sa neuplatňuje na realizáciu
              pridelenia prostriedkov 9. ERF;
            — Komisia aj naďalej vykonáva funkciu národného splnomocňujúceho úradníka, v jeho mene, na realizáciu zvyšnej
              čiastky z 8. ERF, ako je stanovené vyššie.

            Európska únia bude naďalej úzko sledovať situáciu v Libérii. Navrhujeme, aby náš intenzívny politický dialóg,
            na základe článku 8 Dohody o partnerstve krajín AKT-ES a na základe výsledkov konzultácií, ako je stanovené
            v našom liste č. SGS 272745 z 27. marca 2002, pokračoval.

            S úctou

                             Za Komisiu                                                                  Za Radu


title: 2009/901/ES: Rozhodnutie Rady z  30. novembra 2009 o uzavretí Dohody medzi Európskym spoločenstvom a Federáciou Svätý Krištof a Nevis o zrušení víz pri krátkodobých pobytoch

text:
               8.12.2009

               SK

               Úradný vestník Európskej únie

               L 321/43

         ROZHODNUTIE RADY
   z 30. novembra 2009
   o uzavretí Dohody medzi Európskym spoločenstvom a Federáciou Svätý Krištof a Nevis o zrušení víz pri krátkodobých pobytoch
   (2009/901/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. b) bod (i) v spojení s prvou vetou prvého pododseku článku 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia rokovala v mene Európskeho spoločenstva o dohode s Federáciou Svätý Krištof a Nevis o zrušení víz pri krátkodobých pobytoch (ďalej len „dohoda“).

               (2)

               Dohoda bola podpísaná v mene Spoločenstva 28. mája 2009 a od uvedeného dátumu sa predbežne vykonáva s výhradou jej uzavretia k neskoršiemu dátumu v súlade s rozhodnutím Rady 2009/483/ES (2).

               (3)

               Dohoda by sa mala schváliť.

               (4)

               Touto dohodou sa zriaďuje spoločný výbor pre správu dohody, ktorý by mal prijať svoj rokovací poriadok. V tomto prípade je vhodné stanoviť zjednodušený postup na prijatie pozície Spoločenstva k prijatiu uvedeného rokovacieho poriadku.

               (5)

               V súlade s článkami 1 a 2 Protokolu o postavení Spojeného kráľovstva a Írska, ktorý je pripojený k Zmluve o Európskej únii a Zmluve o založení Európskeho spoločenstva, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijímaní tohto rozhodnutia, nie sú ním viazané ani nepodliehajú jeho uplatňovaniu,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Federáciou Svätý Krištof a Nevis o zrušení víz pri krátkodobých pobytoch (3).
   Článok 2
   Predseda Rady vydá oznámenie stanovené v článku 8 ods. 1 dohody (4).
   Článok 3
   Spoločenstvo v spoločnom výbore odborníkov zriadenom podľa článku 6 dohody zastupuje Komisia, ktorej pomáhajú odborníci z členských štátov.
   Článok 4
   Komisia po porade s osobitným výborom ustanoveným Radou prijme pozíciu Spoločenstva k prijatiu rokovacieho poriadku spoločného výboru odborníkov, ktoré sa vyžaduje podľa článku 6 ods. 4 dohody.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 30. novembra 2009

            Za Radu

            predsedníčka

         B. ASK

      (1)  Stanovisko z 20. októbra 2009 (zatiaľ neuverejnené v úradnom vestníku).

      (2)  Ú. v. EÚ L 169, 30.6.2009, s. 37.

      (3)  Text dohody je uvedený v Ú. v. EÚ L 169, 30.6.2009, s. 38.

      (4)  Dátum nadobudnutia platnosti dohody bude uverejnený v Úradnom vestníku Európskej únie Generálnym sekretariátom Rady.


title: 2009/77/ES: Rozhodnutie Komisie z  23. januára 2009 , ktorým sa zakladá Výbor európskych regulačných orgánov cenných papierov (Text s významom pre EHP)

text:
               29.1.2009

               SK

               Úradný vestník Európskej únie

               L 25/18

      ROZHODNUTIE KOMISIE

   z 23. januára 2009,
   ktorým sa zakladá Výbor európskych regulačných orgánov cenných papierov
   (Text s významom pre EHP)
   (2009/77/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Komisia v rámci takzvaného Lamfalussyho postupu prijala rozhodnutie 2001/527/ES zo 6. júna 2001, ktorým sa zakladá Výbor európskych regulačných orgánov cenných papierov (1) (ďalej len „výbor“). Výbor začal 7. júna 2001 plniť svoje povinnosti a slúžiť ako nezávislý orgán na zvažovanie, rozhovory a rady pre Komisiu v oblasti cenných papierov.

               (2)

               Komisia splnila ustanovenia smernice Európskeho parlamentu a Rady 2005/1/ES z 9. marca 2005, ktorou sa menia a dopĺňajú smernice Rady 73/239/EHS, 85/611/EHS, 91/675/EHS, 92/49/EHS a 93/6/EHS a smernice Európskeho parlamentu a Rady 94/19/ES, 98/78/ES, 2000/12/ES, 2001/34/ES, 2002/83/ES a 2002/87/ES s cieľom vytvoriť novú organizačnú štruktúru výborov pre finančné služby (2), a v roku 2007 vykonala preskúmanie Lamfalussyho postupu, ktorého hodnotenie predložila v oznámení z 20. novembra 2007 s názvom Preskúmanie Lamfalussyho postupu – Posilnenie spolupráce orgánov dohľadu (3).

               (3)

               Komisia v oznámení zdôraznila význam Výboru európskych regulačných orgánov cenných papierov, Výboru európskych orgánov bankového dohľadu a Výboru európskych orgánov dohľadu nad poisťovníctvom a dôchodkovým poistením zamestnancov (ďalej len „výbory orgánov dohľadu“) na čoraz integrovanejšom finančnom trhu EÚ. Za nevyhnutné sa považovalo vytvorenie jasného rámca činností týchto výborov v oblasti zblíženia praktík dohľadu a spolupráce.

               (4)

               Rada počas preskúmania fungovania Lamfalussyho postupu vyzvala Komisiu, aby vyjasnila úlohu výborov orgánov dohľadu a zvážila všetky možnosti posilniť pôsobenie týchto výborov bez toho, aby sa narušila rovnováha súčasnej inštitucionálnej štruktúry alebo zmenšila zodpovednosť orgánov dohľadu (4).

               (5)

               Európska rada na svojom zasadnutí 13. a 14. marca 2008 vyzvala na rýchle zlepšenie fungovania výborov orgánov dohľadu (5).

               (6)

               Rada 14. mája 2008 (6) vyzvala Komisiu, aby zrevidovala rozhodnutia Komisie, ktorými sa zakladajú výbory orgánov dohľadu s cieľom zabezpečiť súdržnosť a konzistentnosť ich mandátov a úloh, ako aj s cieľom posilniť ich prínos pre spoluprácu a zbližovanie v oblasti dohľadu. Rada poznamenala, že výborom by sa mohli jasne zveriť osobitné úlohy s cieľom podporiť spoluprácu a zbližovanie v oblasti dohľadu a posilniť ich úlohu pri hodnotení rizík pre finančnú stabilitu. Preto by sa v tomto ohľade mal zabezpečiť rozšírený právny rámec týkajúci sa funkcie a úloh výboru.

               (7)

               Výbor by mal slúžiť ako nezávislá poradná skupina Komisie v oblasti cenných papierov.

               (8)

               Výbor by mal zároveň prispievať k spoločnému a jednotnému každodennému vykonávaniu právnych predpisov Spoločenstva a ich dôslednému uplatňovaniu orgánmi dohľadu.

               (9)

               Výbor nemá regulačné právomoci na úrovni Spoločenstva. Mal by vykonávať vzájomné preskúmania, podporovať osvedčené postupy a vydávať nezáväzné usmernenia, odporúčania a štandardy s cieľom zväčšiť zblíženie v celom Spoločenstve.

               (10)

               Rozšírená dvojstranná a viacstranná spolupráca v oblasti dohľadu závisí od vzájomného porozumenia a dôvery medzi orgánmi dohľadu. Výbor by mal prispievať k zlepšeniu takejto spolupráce.

               (11)

               Výbor by mal ďalej podporiť zbližovanie v oblasti dohľadu v celom Spoločenstve. Aby bol tento cieľ konkrétnejší, mal by sa vytvoriť orientačný a otvorený zoznam úloh, ktoré by mal výbor vykonať.

               (12)

               S cieľom vyriešiť spory cezhraničnej povahy medzi orgánmi dohľadu, najmä v rámci kolégií orgánov dohľadu, by mal výbor poskytnúť dobrovoľný a nezáväzný sprostredkovateľský mechanizmus.

               (13)

               Aby sa mohli využívať odborné skúsenosti získané výborom bez toho, aby boli dotknuté právomoci orgánov dohľadu, mala by existovať možnosť, aby sa orgány dohľadu mohli obrátiť so svojimi záležitosťami na výbor s cieľom získať jeho nezáväzné stanovisko.

               (14)

               Výmena informácií medzi orgánmi dohľadu je podstatná pre ich funkcie. Má základný význam pre účinný dohľad nad trhmi s cennými papiermi a pre finančnú stabilitu. Zatiaľ čo právne predpisy o cenných papieroch ukladajú orgánom dohľadu jasné právne povinnosti spolupracovať a vymieňať si informácie, výbor by mal uľahčiť praktickú každodennú výmenu informácií medzi nimi podľa príslušných ustanovení o dôvernosti ustanovených v uplatniteľných právnych predpisoch.

               (15)

               S cieľom obmedziť duplicitu úloh dohľadu a tým zjednodušiť postup dohľadu a zmenšiť záťaž pre účastníkov trhu by mal výbor uľahčiť delegovanie úloh medzi orgánmi dohľadu, najmä v prípadoch uvedených v príslušných právnych predpisoch.

               (16)

               S cieľom podporiť zblíženie a konzistentnosť kolégií orgánov dohľadu a tým zabezpečiť rovnaké pravidlá hry by mal výbor monitorovať ich fungovanie bez toho, aby sa obmedzila nezávislosť členov kolégia.

               (17)

               Kvalita, porovnateľnosť a konzistentnosť oznamovania orgánov dohľadu sú nevyhnutné pre nákladovú efektívnosť opatrení Spoločenstva v oblasti dohľadu a záťaž cezhraničných inštitúcií spojenú s dodržiavaním právnych predpisov. Výbor by mal prispievať k odstráneniu presahov a duplicity a zabezpečeniu porovnateľnosti a primeranej kvality oznamovaných údajov.

               (18)

               Finančné systémy v Spoločenstve sú úzko spojené a udalosti v jednom členskom štáte môžu mať významný vplyv na finančné inštitúcie a trhy v iných členských štátoch. Neustále vznikanie nových finančných konglomerátov a miznutie rozdielov medzi činnosťami firiem v sektore bankovníctva, cenných papierov a poisťovníctva prinášajú so sebou ďalšie výzvy v oblasti dohľadu na vnútroštátnej úrovni aj na úrovni Spoločenstva. S cieľom zabezpečiť finančnú stabilitu je potrebný systém na úrovni tohto výboru, Výboru európskych orgánov bankového dohľadu a Výboru európskych orgánov dohľadu nad poisťovníctvom a dôchodkovým poistením zamestnancov, aby bolo možné v skorom štádiu identifikovať možné riziká naprieč hranicami a naprieč sektormi a podľa potreby informovať Komisiu a ďalšie výbory. Ďalej je nevyhnutné, aby výbor zabezpečil informovanie ministerstiev financií a národných centrálnych bánk členských štátov. Úloha výboru v tomto ohľade spočíva v identifikovaní rizík v sektore cenných papierov a pravidelnom oznamovaní výstupu Komisii. Aj Rada by mala byť informovaná o týchto hodnoteniach. Výbor by mal spolupracovať aj s Európskym parlamentom a pravidelne mu poskytovať informácie o stave v sektore cenných papierov. Výbor by v tejto súvislosti nemal zverejňovať informácie o jednotlivých subjektoch pod jeho dohľadom.

               (19)

               Aby sa mohli primerane riešiť medziodvetvové otázky, činnosti výboru by sa mali koordinovať s činnosťami Výboru európskych orgánov bankového dohľadu, Výboru európskych orgánov dohľadu nad poisťovníctvom a dôchodkovým poistením zamestnancov a Výboru bankového dohľadu Európskeho systému centrálnych bánk. Má to osobitný význam najmä pri riešení možných medziodvetvových rizík pre finančnú stabilitu.

               (20)

               Výbor sa môže zúčastňovať na spoločnom výbore pre finančné konglomeráty s cieľom vyhnúť sa duplicite práce, zabrániť nezrovnalostiam, informovať výbor o aktuálnom vývoji a zabezpečiť mu príležitosť vymeniť si s Výborom európskych orgánov bankového dohľadu a Výborom európskych orgánov dohľadu nad poisťovníctvom a dôchodkovým poistením zamestnancov informácie týkajúce sa dohľadu nad finančnými konglomerátmi.

               (21)

               Vzhľadom na globalizáciu finančných služieb a rastúci význam medzinárodných štandardov by mal výbor podporovať aj dialóg a spoluprácu s orgánmi dohľadu mimo Spoločenstva.

               (22)

               Zodpovednosť výboru voči inštitúciám Spoločenstva je veľmi dôležitá, preto by mala spĺňať pevne stanovený štandard a zároveň rešpektovať nezávislosť orgánov dohľadu.

               (23)

               Výbor by mal vypracovať svoj vlastný rokovací poriadok a plne rešpektovať výhradné práva orgánov a inštitucionálnu rovnováhu ustanovenú zmluvou o ES. Rozšírený rámec činností výboru by mali sprevádzať zlepšené pracovné postupy. Na tento účel by sa v prípade nemožnosti dosiahnutia konsenzu mali rozhodnutia prijímať kvalifikovanou väčšinou podľa pravidiel ustanovených v zmluve o ES.

               (24)

               Z dôvodov právnej bezpečnosti a prehľadnosti by sa rozhodnutie (ES) č. 2001/527 ES malo zrušiť,

         ROZHODLA TAKTO:
   Článok 1
   Týmto sa zriaďuje nezávislá poradná skupina pre cenné papiere v Spoločenstve nazvaná Výbor európskych regulačných orgánov pre cenné papiere (ďalej len „výbor“).
   Článok 2
   Výbor radí Komisii, najmä v súvislosti s prípravou návrhu vykonávacích opatrení v oblasti cenných papierov vrátane vykonávacích opatrení, ktoré sa týkajú podnikov kolektívneho investovania do prevoditeľných cenných papierov (PKIPCP), z vlastnej iniciatívy alebo na požiadanie Komisie.
   Ak Komisia požiada výbor o radu, môže stanoviť lehotu, v rámci ktorej výbor túto radu poskytne. Takáto lehota sa určuje so zreteľom na naliehavosť záležitosti.
   Článok 3
   Výbor plní úlohy, ktorými je poverený, a prispieva k spoločnému a jednotnému vykonávaniu a dôslednému uplatňovaniu právnych predpisov Spoločenstva vydávaním nezáväzných usmernení, odporúčaní a štandardov.
   Článok 4
   1.   Výbor zlepšuje spoluprácu medzi vnútroštátnymi orgánmi dohľadu v oblasti cenných papierov a podporuje zbližovanie postupov a prístupov orgánov dohľadu členských štátov v celom Spoločenstve. V tomto zmysle vykonáva prinajmenšom tieto úlohy:

               a)

               sprostredkuje alebo uľahčuje sprostredkovanie medzi orgánmi dohľadu v prípadoch uvedených v príslušných právnych predpisoch alebo na žiadosť orgánu dohľadu;

               b)

               poskytuje stanoviská orgánom dohľadu v prípadoch uvedených v príslušných právnych predpisoch, alebo na ich žiadosť;

               c)

               podporuje účinnú dvojstrannú a viacstrannú výmenu informácií medzi orgánmi dohľadu v súlade s uplatniteľnými ustanoveniami o dôvernosti;

               d)

               uľahčuje delegovanie úloh medzi orgánmi dohľadu, najmä identifikovaním úloh, ktoré je možné delegovať a podporou osvedčených postupov;

               e)

               prispieva k zabezpečeniu účinného a dôsledného fungovania kolégií orgánov dohľadu, najmä pomocou stanovenia usmernení pre operatívne fungovanie kolégií, monitorovania súdržnosti postupov jednotlivých kolégií a zdieľania osvedčených postupov;

               f)

               prispieva k vývoju vysokokvalitných a spoločných štandardov oznamovania v oblasti dohľadu;

               g)

               kontroluje uplatňovanie v praxi nezáväzných usmernení, odporúčaní a štandardov, ktoré sám vydáva.

         2.   Výbor priebežne kontroluje postupy členských štátov v oblasti dohľadu a posudzuje ich konvergenciu. Výbor každoročne podáva správu o dosiahnutom pokroku a identifikuje zostávajúce prekážky.
   3.   Výbor vyvíja nové praktické konvergenčné nástroje na podporu spoločných prístupov v oblasti dohľadu.
   Článok 5
   1.   Výbor monitoruje a posudzuje vývoj v sektore cenných papierov a v prípade potreby informuje Výbor európskych orgánov bankového dohľadu, Výbor európskych orgánov dohľadu nad poisťovníctvom a dôchodkovým poistením zamestnancov a Komisiu. Výbor zaistí, aby boli ministerstvá financií a národné centrálne banky členských štátov informované o potenciálnych alebo bezprostredne hroziacich problémoch.
   2.   Výbor najmenej dvakrát do roka poskytuje Komisii hodnotenia vývoja v oblasti mikrofinancií, potenciálnych rizík a zraniteľných miest v sektore cenných papierov.
   Výbor do týchto posudkov zahrnie aj klasifikáciu hlavných rizík a zraniteľných miest a uvedie, v akej miere predstavujú tieto riziká a zraniteľné miesta hrozbu pre finančnú stabilitu a v prípade potreby aj navrhne preventívne alebo nápravné opatrenia.
   O týchto posudkoch informuje Radu.
   3.   Výbor zavedie postupy umožňujúce orgánom dohľadu bezodkladne reagovať. Výbor podľa potreby umožní medzi orgánmi dohľadu v rámci Spoločenstva spoločné posudzovanie rizík a zraniteľných miest, ktoré môžu nepriaznivo ovplyvniť stabilitu finančného systému Spoločenstva.
   4.   Výbor zabezpečuje primerané sledovanie medziodvetvového vývoja, rizík a zraniteľných miest prostredníctvom úzkej spolupráce s Výborom európskych orgánov bankového dohľadu, Výborom európskych orgánov dohľadu nad poisťovníctvom a dôchodkovým poistením zamestnancov a Výborom bankového dohľadu Európskeho systému centrálnych bánk.
   Článok 6
   1.   Výbor prispieva k vývoju spoločných postupov dohľadu v oblasti cenných papierov v rámci medziodvetvového prístupu v úzkej spolupráci s Výborom európskych orgánov bankového dohľadu a Výborom európskych orgánov dohľadu nad poisťovníctvom a dôchodkovým poistením zamestnancov.
   2.   V tomto zmysle vytvára najmä odvetvové a medziodvetvové programy odbornej prípravy, umožňuje výmeny zamestnancov a podnecuje príslušné orgány, aby intenzívnejšie využívali plány dočasného preloženia úradníkov, spoločné inšpekčné tímy, kontrolné návštevy a ďalšie nástroje.
   3.   Výbor podľa potreby vyvíja nové nástroje na podporu vývoja spoločných postupov dohľadu.
   4.   Výbor posilňuje spoluprácu s orgánmi dohľadu v tretích krajinách, najmä prostredníctvom ich účasti na spoločných programoch odbornej prípravy.
   Článok 7
   1.   Výbor sa skladá zo zástupcov na vysokej úrovni z príslušných národných verejnoprávnych orgánov v oblasti cenných papierov vrátane PKIPCP. Každý členský štát menuje zástupcu na vysokej úrovni zo svojho príslušného orgánu na účasť na zasadaniach výboru.
   2.   Komisia je prítomná na zasadnutiach výboru a vymenuje zástupcu na vysokej úrovni na účasť na všetkých jeho rokovaniach.
   3.   Výbor si zo svojich členov zvolí predsedu.
   4.   Výbor môže pozvať odborníkov a pozorovateľov, aby sa zúčastnili na zasadnutí.
   Článok 8
   1.   Od členov výboru sa vyžaduje, aby nezverejňovali informácie, na ktoré sa vzťahuje povinnosť služobného tajomstva. Všetci účastníci diskusií sú viazaní uplatniteľnými pravidlami o služobnom tajomstve.
   2.   Vždy, keď rokovanie o bode programu zahŕňa výmenu dôverných informácii týkajúcich sa inštitúcie podliehajúcej dohľadu, účasť na takomto rokovaní je možné obmedziť na tie orgány dohľadu, ktoré sú do veci priamo zapojené.
   Článok 9
   1.   Výbor pravidelne informuje Komisiu o výstupe svojich činností. Udržiava pravidelný styk s Európskym výborom pre cenné papiere zriadeným rozhodnutím Komisie 2001/528/ES (7) a s príslušným výborom Európskeho parlamentu.
   2.   Výbor zabezpečuje medziodvetvovú konzistenciu práce v sektoroch finančných služieb prostredníctvom pravidelnej a úzkej spolupráce s Výborom európskych orgánov bankového dohľadu a Výborom európskych orgánov dohľadu nad poisťovníctvom a dôchodkovým poistením zamestnancov.
   3.   Predseda výboru udržiava pravidelný styk, aspoň raz v mesiaci, s predsedom Výboru európskych orgánov bankového dohľadu a s predsedom Výboru európskych orgánov dohľadu nad poisťovníctvom a dôchodkovým poistením zamestnancov.
   Článok 10
   Výbor môže zostavovať pracovné skupiny. Na zasadnutia pracovných skupín pozýva Komisiu ako pozorovateľa.
   Článok 11
   Výbor sa môže zúčastňovať na spoločnom výbore pre finančné konglomeráty.
   Článok 12
   Výbor pred odovzdaním stanoviska Komisii v skorom štádiu podrobne, otvorene a priehľadným spôsobom konzultuje s účastníkmi trhu, spotrebiteľmi a koncovými užívateľmi. Výbor výsledky konzultácií uverejňuje, ak respondent nepožiada o ich utajenie.
   Článok 13
   Výbor vytvára ročný pracovný program, ktorý každý rok do konca októbra doručí Rade, Európskemu parlamentu a Komisii. Výbor pravidelne a najmenej raz ročne informuje Radu, Európsky parlament a Komisiu o úspechu činností stanovených v pracovnom programe.
   Článok 14
   Výbor pracuje na základe konsenzu svojich členov. Ak nie je možné dosiahnuť konsenzus, rozhodnutia sa prijímajú kvalifikovanou väčšinou. Hlasy zástupcov členov výboru zodpovedajú hlasom členských štátov tak, ako je ustanovené v článkoch 205 ods. 2 a 4 Zmluvy o ES.
   Členovia výboru, ktorí nedodržiavajú usmernenia, odporúčania, štandardy a ďalšie opatrenia odsúhlasené výborom, musia byť pripravení vysvetliť dôvody svojho rozhodnutia.
   Článok 15
   Výbor prijme vlastný rokovací poriadok a organizuje vlastné operatívne opatrenia.
   Pokiaľ ide o rozhodnutia, ktoré sa týkajú zmien a doplnení rokovacieho poriadku, volieb a odvolania z funkcií správnej rady výboru, v rokovacom poriadku sa môžu ustanoviť rozhodovacie postupy iné ako tie, ktoré sú stanovené v článku 14.
   Článok 16
   Rozhodnutie 2001/527/ES sa týmto zrušuje.
   Článok 17
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 23. januára 2009

            Za Komisiu

         Charlie McCREEVY

            člen Komisie

      (1)  Ú. v. ES L 191, 13.7.2001, s. 43.

      (2)  Ú. v. EÚ L 79, 24.3.2005, s. 9.

      (3)  KOM(2007) 727 v konečnom znení.

      (4)  Závery Rady 15698/07 zo 4. decembra 2007.

      (5)  Závery Rady 7652/1/08 Rev 1.

      (6)  Závery Rady 8515/3/08 Rev 3.

      (7)  Ú. v. ES L 191, 13.7.2001, s. 45.


title: 2012/571/EÚ: Rozhodnutie Európskeho parlamentu z  10. mája 2012 o účtovnej závierke Európskej agentúry pre bezpečnosť letectva za rozpočtový rok 2010

text:
               17.10.2012

               SK

               Úradný vestník Európskej únie

               L 286/183

         ROZHODNUTIE EURÓPSKEHO PARLAMENTU
   z 10. mája 2012
   o účtovnej závierke Európskej agentúry pre bezpečnosť letectva za rozpočtový rok 2010
   (2012/571/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 216/2008 (3) o zriadení Európskej agentúry pre bezpečnosť letectva, a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0124/2012),

               1.

               schvaľuje účtovnú závierku Európskej agentúry pre bezpečnosť letectva za rozpočtový rok 2010;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 21.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 79, 19.3.2008, s. 1.

      (4)  Ú. v. ES L 357, 31.12.2002, s. 72.


title: Rozhodnutie Komisie z 23. mája 2017 o zaslaní oznámenia Libérijskej republike o možnosti jej identifikácie ako nespolupracujúcej tretej krajiny v boji proti nezákonnému, nenahlásenému a neregulovanému rybolovu

text:
               30.5.2017

               SK

               Úradný vestník Európskej únie

               C 169/11

         ROZHODNUTIE KOMISIE
   z 23. mája 2017
   o zaslaní oznámenia Libérijskej republike o možnosti jej identifikácie ako nespolupracujúcej tretej krajiny v boji proti nezákonnému, nenahlásenému a neregulovanému rybolovu
   (2017/C 169/12)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (1), a najmä na jeho článok 32,
   keďže:
   1.   ÚVOD

               (1)

               Nariadením (ES) č. 1005/2008 (nariadenie o NNN rybolove) bol zriadený systém Únie na zabraňovanie nezákonnému, nenahlásenému a neregulovanému (NNN) rybolovu, na odrádzanie od neho a jeho odstránenie.

               (2)

               V kapitole VI nariadenia o NNN rybolove sa stanovuje postup identifikácie nespolupracujúcich tretích krajín, kroky voči takýmto krajinám, vytvorenie zoznamu takýchto krajín, vyradenie krajiny z tohto zoznamu, uverejnenie tohto zoznamu a akékoľvek mimoriadne opatrenia.

               (3)

               Podľa článku 31 nariadenia o NNN rybolove má Komisia identifikovať tretie krajiny, ktoré považuje za krajiny nespolupracujúce v boji proti NNN rybolovu. Tretia krajina sa má identifikovať ako nespolupracujúca krajina vtedy, ak si neplní záväzky, ktoré jej ako vlajkovému, prístavnému, pobrežnému alebo trhovému štátu vyplývajú z medzinárodného práva a na základe ktorých musí prijať opatrenia na zabraňovanie NNN rybolovu, odrádzanie od neho a jeho odstraňovanie.

               (4)

               Pred identifikáciou tretích krajín ako nespolupracujúcich tretích krajín v súlade s článkom 31 nariadenia o NNN rybolove má Komisia v súlade s článkom 32 uvedeného nariadenia zaslať daným tretím krajinám oznámenie o možnosti ich identifikácie ako nespolupracujúcich krajín. Takéto oznámenie má predbežnú povahu. Uvedené oznámenie sa má zakladať na kritériách stanovených v článku 31 nariadenia o NNN rybolove. Komisia má zároveň podniknúť voči tretím krajinám, ktorým zasiela oznámenie, všetky kroky uvedené v článku 32 nariadenia o NNN rybolove. Komisia by v oznámení mala uviesť predovšetkým hlavné skutočnosti a dôvody, z ktorých táto identifikácia vychádza, poskytnúť týmto krajinám možnosť reagovať a predložiť dôkazy, ktoré túto identifikáciu vyvracajú, alebo prípadne aj akčný plán na zlepšenie situácie a opatrenia prijaté na jej nápravu. Komisia má tretím krajinám, ktorým zasiela oznámenie, poskytnúť dostatočný čas na to, aby mohli na oznámenie reagovať, ako aj primeranú lehotu na nápravu situácie.

               (5)

               Identifikácia tretej krajiny ako nespolupracujúcej podľa článku 31 nariadenia o NNN rybolove sa má zakladať na preskúmaní všetkých informácií podľa článku 31 ods. 2 daného nariadenia.

               (6)

               V súlade s článkom 33 nariadenia o NNN rybolove má Rada vytvoriť zoznam nespolupracujúcich tretích krajín. Na tieto krajiny sa vzťahujú opatrenia uvedené okrem iného v článku 38 nariadenia o NNN rybolove.

               (7)

               Podľa článku 20 ods. 1 nariadenia o NNN rybolove je prijatie osvedčení o úlovku potvrdených tretím vlajkovým štátom podmienené tým, že Komisia dostala od príslušného vlajkového štátu osvedčenie o zavedení dojednaní na vykonávanie, kontrolu a vynucovanie zákonov, iných právnych predpisov a opatrení v oblasti ochrany a riadenia, ktoré musia rybárske plavidlá príslušných tretích krajín dodržiavať.

               (8)

               Podľa článku 20 ods. 4 nariadenia o NNN rybolove má Komisia administratívne spolupracovať s tretími krajinami v oblastiach týkajúcich sa vykonávania uvedeného nariadenia.

         2.   POSTUP VOČI LIBÉRIJSKEJ REPUBLIKE

               (9)

               Libérijská republika (ďalej len „Libéria“) nepredložila Komisii oznámenie vlajkového štátu podľa článku 20 nariadenia o NNN rybolove.

               (10)

               Od 5. februára 2014 až doteraz Komisia administratívne spolupracovala s orgánmi Libérie v rámci administratívnej spolupráce stanovenej v článku 20 ods. 4 nariadenia o NNN rybolove. Táto spolupráca sa týkala otázok súvisiacich s vykonávaním, kontrolou a presadzovaním zákonov, iných právnych prepisov a opatrení v oblasti ochrany a riadenia zo strany Libérie. Jej súčasťou bola výmena ústnych a písomných pripomienok, ako aj návšteva Libérie v čase od 19. do 23. októbra 2015, kde Komisia vyhľadala a overila všetky informácie, ktoré považovala za potrebné, pokiaľ ide o opatrenia, ktoré Libéria prijala na splnenie svojich záväzkov v boji proti NNN rybolovu.

               (11)

               Libéria je zmluvnou stranou Medzinárodnej komisie pre zachovanie atlantických tuniakov (ICCAT); spolupracujúcou nezmluvnou stranou Komisie pre tuniaky z Indického oceánu (IOTC), Komisie pre rybolov v severovýchodnom Atlantiku (NEAFC) a Regionálnej organizácie pre riadenie rybárstva v južnom Tichom oceáne (SPRFMO); ako aj spolupracujúcim nečlenom Komisie pre rybolov v západnom a strednom Tichom oceáne (WCPFC) a Medziamerickej komisie pre tropické tuniaky (IATTC). Libéria ratifikovala Dohovor Organizácie Spojených národov o morskom práve (UNCLOS) z roku 1982 a dohodu Organizácie Spojených národov o populáciách rýb (UNFSA) (2).

               (12)

               Na vyhodnotenie toho, ako si Libéria plní medzinárodné záväzky ako vlajkový, prístavný, prístavný, pobrežný alebo trhový štát, ktoré jej vyplývajú z medzinárodných dohôd uvedených v odôvodnení 11 a ktoré boli stanovené príslušnými regionálnymi organizáciami pre riadenie rybárstva (RFMO), si Komisia vyžiadala, zhromaždila a zanalyzovala všetky nevyhnutné informácie potrebné na tento účel.

         3.   MOŽNOSŤ IDENTIFIKÁCIE LIBÉRIE AKO NESPOLUPRACUJÚCEJ TRETEJ KRAJINY

               (13)

               Na základe článku 31 ods. 3 nariadenia o NNN rybolove Komisia preskúmala záväzky Libérie ako vlajkového, prístavného, pobrežného alebo trhového štátu. Na účely tohto preskúmania Komisia zohľadnila kritériá uvedené v článku 31 ods. 4 až 7 nariadenia o NNN rybolove.

         3.1.   Opatrenia prijaté v súvislosti s opakovaným výskytom NNN rybolovných činností a obchodných tokov súvisiacich s NNN rybolovom (článok 31 ods. 4 nariadenia o NNN rybolove)

               (14)

               V libérijskom vnútroštátnom právnom rámci týkajúcom sa rybolovu („predpisy o rybolove z roku 2010“) sa rybárske plavidlá vymedzujú ako „akékoľvek plavidlo používané na rybolov alebo súvisiace činnosti“. Do rozsahu pôsobnosti predpisov o rybolove z roku 2010 spadá všetok rybolov a súvisiace činnosti vo vodách pod jurisdikciou Libérie, ako aj činnosti všetkých libérijských plavidiel a osôb v akejkoľvek oblasti mimo jurisdikcie Libérie, ak nie sú v rozpore s jurisdikciou iného štátu.

               (15)

               Zatiaľ čo libérijský vnútroštátny orgán zodpovedný za vnútroštátnu registráciu plavidiel konzultuje registráciu nových rybárskych plavidiel, ktoré budú pôsobiť vo vnútroštátnych vodách, s orgánmi zodpovednými za rybolov, subjekt zodpovedný za medzinárodný register plavidiel (Libérijský námorný úrad) (3) pred registráciou rybárskych plavidiel, ktoré pôsobia mimo výhradnej hospodárskej zóny (VHZ) Libérie, s vnútroštátnymi orgánmi zodpovednými za rybolov nekonzultuje (4). To bráni zostaveniu konsolidovaného zoznamu všetkých rybárskych plavidiel, ktoré sa plavia pod vlajkou Libérie. Vnútroštátny orgán pre rybolov podľa všetkého nemá žiadne informácie o libérijských rybárskych plavidlách, ktoré pôsobia mimo VHZ Libérie. Tento zjavný nedostatok spolupráce medzi Libérijským námorným úradom a vnútroštátnymi orgánmi zodpovednými za rybolov by sa mohol považovať za situáciu, ktorá ohrozuje schopnosť Libérie monitorovať veľkosť a činnosti jej flotily, čo by mohlo nezákonným prevádzkovateľom umožniť používať vlajku Libérie bez toho, aby boli riadne skontrolované.

               (16)

               Komisia zistila, že existuje vyše 100 rybárskych plavidiel plaviacich sa pod vlajkou Libérie a pôsobiacich mimo VHZ Libérie, ktoré nemajú oprávnenie od príslušných libérijských orgánov zodpovedných za rybolov. Libérijské orgány zodpovedné za rybolov uznali, že Libérijský námorný úrad síce monitoruje flotilu plaviacu sa pod libérijskou vlajkou, no rybárske plavidlá pôsobiace mimo VHZ Libérie nepodliehajú monitorovaniu, kontrole a dohľadu orgánov zodpovedných rybolov. Tieto plavidlá neoznamujú libérijskému stredisku monitorovania rybolovu svoju zemepisnú polohu, ani si s libérijskými orgánmi zodpovednými za rybolov nevymieňajú informácie o úlovkoch, vylodeniach alebo prekládkach.

               (17)

               Podľa článku 31 ods. 4 písm. b) nariadenia o NNN rybolove Komisia preskúmala aj opatrenia, ktoré Libéria prijala v súvislosti s prístupom produktov rybolovu pochádzajúcich z NNN rybolovu na jej trh.

               (18)

               Libérijské plavidlá pôsobiace mimo VHZ Libérie nepodliehajú žiadnej forme kontroly zo strany libérijských orgánov zodpovedných za rybolov. Tieto plavidlá libérijským orgánom zodpovedným za rybolov nenahlasujú ani neposkytujú žiadne informácie týkajúce sa ich činností, vylodení a prekládok. Je preto nepravdepodobné, že by sa dala zaručiť vysledovateľnosť rýb alebo produktov z rýb pochádzajúcich z týchto plavidiel.

               (19)

               Úroveň vykonávania povinností Libérie, ktorá sa uvádza v odôvodneniach 15 až 17, nie je v súlade s článkom 94 ods. 1 a 2 dohovoru UNCLOS, v ktorom sa stanovuje, že každý štát musí uplatňovať jurisdikciu a kontrolu nad loďami, ktoré plávajú pod jeho vlajkou. Nie je v súlade ani s bodom 24 Medzinárodného akčného plánu Organizácie OSN pre výživu a poľnohospodárstvo na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie (ďalej len „medzinárodný akčný plán“) (5), v ktorom sa stanovuje povinnosť vykonávať komplexnú a účinnú kontrolu rybolovných činností, ani s bodom 35 medzinárodného akčného plánu, v ktorom sa stanovuje, že vlajkový štát by mal pred registráciou plavidla splniť svoju povinnosť ubezpečiť sa o tom, že nejde o plavidlo, ktoré sa zapája do NNN rybolovu. Je zároveň v rozpore aj s bodom 36 medzinárodného akčného plánu, v ktorom sa stanovuje, že vlajkové štáty by nemali zaregistrovať pod svojou vlajkou plavidlá, ktoré v minulosti porušovali predpisy, a bodom 42 medzinárodného akčného plánu, v ktorom sa stanovuje, že každý štát musí viesť register lodí obsahujúci názvy a údaje lodí plaviacich sa pod jeho vlajkou. Je v rozpore aj s bodom 71 medzinárodného akčného plánu, v ktorom sa stanovuje, že štáty by mali prijať opatrenia na zvýšenie transparentnosti svojich trhov s cieľom umožniť vysledovateľnosť rýb alebo produktov z rýb. Rovnako je v rozpore s článkom 11 Kódexu správania FAO pre zodpovedný rybolov (kódex správania FAO), v ktorom sa stanovujú osvedčené postupy pre činnosti po výlove rýb a pre zodpovedný medzinárodný obchod.

               (20)

               Vzhľadom na dôvody uvedené v tomto oddiele a na základe všetkých skutočností, ktoré zhromaždila Komisia, ako aj všetkých vyhlásení dotknutej krajiny, možno podľa článku 31 ods. 3 a ods. 4 písm. a) a b) nariadenia o NNN rybolove konštatovať, že Libéria si neplní povinnosti, ktoré jej ako vlajkovému, prístavnému, pobrežnému a trhovému štátu vyplývajú z medzinárodného práva, pokiaľ ide o plavidlá vykonávajúce NNN rybolov a NNN rybolov uskutočňovaný alebo podporovaný plavidlami plaviacimi sa pod jej vlajkou alebo jej štátnymi príslušníkmi, a že nezabraňuje prístupu produktov rybolovu pochádzajúcich z NNN rybolovu na svoj trh.

         3.2.   Nedostatočná spolupráca a presadzovanie právnych predpisov (článok 31 ods. 5 nariadenia o NNN rybolove)

               (21)

               Zatiaľ čo libérijské orgány zodpovedné za rybolov vo všeobecnosti spolupracovali s Komisiou a odpovedali na žiadosti o informácie a poskytovali spätnú väzbu, ich schopnosť odpovedať na niektoré žiadosti bola obmedzená stavom medzinárodného registra a nedostatočnou spoluprácou medzi Libérijským námorným úradom a vnútroštátnymi orgánmi zodpovednými za rybolov, ako sa uvádza v oddiele 3.1.

               (22)

               Libéria je významným vlajkovým štátom, ktorý prevádzkuje druhý najväčší medzinárodný register na svete a priťahuje plavidlá tretích krajín bez priameho prepojenia s touto krajinou. Ako je vysvetlené v odôvodnení (16), tieto plavidlá pôsobia mimo VHZ Libérie, na šírom mori a vo vodách tretích krajín. Libéria je zároveň členom alebo zmluvnou stranou šiestich regionálnych organizácií pre riadenie rybárstva a s ďalšími krajinami spolupracuje na subregionálnej úrovni prostredníctvom Výboru pre rybolov v stredozápadnom Guinejskom zálive (FCWC). Komisia však zistila, že libérijské orgány zodpovedné za rybolov podľa všetkého nespolupracujú alebo nie sú v pozícii spolupracovať s tretími krajinami v žiadnom regióne, kde pôsobia libérijské rybárske plavidlá, s výnimkou východného Atlantiku. Tento zjavný nedostatok spolupráce pretrváva aj napriek skutočnosti, že Libéria je členom alebo zmluvnou stranou šiestich regionálnych organizácií pre riadenie rybárstva, a môže byť výsledkom toho, že libérijské orgány zodpovedné za rybolov podľa všetkého nemajú žiadne informácie o plavidlách plaviacich sa pod vlajkou Libérie, ktoré pôsobia mimo jej VHZ a v oblasti, za ktorú zodpovedá Medzinárodná komisia pre zachovanie atlantických tuniakov, a to z dôvodu nedostatočnej vnútornej administratívnej koordinácie s plavidlami registrovanými Libérijským námorným úradom.

               (23)

               Predpisy o rybolove z roku 2010 sú zastarané a je potrebné upraviť ich tak, aby sa zabezpečil súlad medzi vnútroštátnymi právnymi predpismi a uplatniteľnými medzinárodnými a regionálnymi pravidlami. Vymedzenie pojmu rybolovných činností podľa predpisov o rybolove z roku 2010 zahŕňa vyhľadávanie, lov, odchyt alebo výlov rýb, ako aj všetky činnosti na podporu alebo prípravu týchto činností, a to aj prostredníctvom využívania lietadiel. Vymedzenie pojmu rybárskych plavidiel zahŕňa plavidlá vykonávajúce činnosti súvisiace s rybolovom. Do činností súvisiacich s rybolovom sú zahrnuté prekládka, skladovanie, spracovanie, preprava, ako aj dopĺňanie paliva plavidiel a ich zásobovanie. Systém sankcií je odstupňovaný podľa závažnosti priestupku s určenou výškou pokuty pre každý druh priestupku a sankcie môžu byť primerané a odradzujúce, tak ako to vyžadujú medzinárodné záväzky. V týchto textoch sa však osobitne nevymedzujú činnosti NNN rybolovu ani závažné porušenia vymedzené v rámci medzinárodného práva.

               (24)

               Libérijský národný rybársky úrad prevádzkuje stredisko monitorovania rybolovu (ďalej len „stredisko FMC“) na dosiahnutie súladu s povinnosťami monitorovania a kontroly rybolovu a dohľadu nad ním. Stredisko FMC je vybavené na vykonávanie funkcií monitorovania, kontroly a dohľadu. Stredisko FMC však monitoruje len plavidlá, ktoré majú povolenie pôsobiť vo vnútroštátnej VHZ. Plavidlá plaviace sa pod vlajkou Libérie pôsobiace na šírom mori alebo vo vodách tretích krajín týmto strediskom monitorované nie sú. Navyše, z dôvodu obmedzeného financovania, najmä v oblasti vzdušného dozoru, sa zdá, že niektoré funkcie monitorovania, kontroly a dohľadu sú obmedzené. To neumožňuje Libérii zabezpečiť účinný a komplexný systém monitorovania a kontroly rybárskych plavidiel plaviacich sa pod jej vlajkou a dohľadu nad nimi. Zdá sa teda, že Libérii chýbajú na boj proti NNN rybolovu primerané zdroje, alebo tieto zdroje Libéria nevynakladá.

               (25)

               Libérijský právny rámec a vykonávacie opatrenia nie sú podľa všetkého v súlade so základnými požiadavkami uvedenými v článkoch 61, 62 a 117 až 119 dohovoru UNCLOS. Skutočnosti uvedené v odôvodneniach 20 až 23 naznačujú, že Libéria nespĺňa podmienky článku 94 dohovoru UNCLOS, v ktorom sa od vlajkového štátu žiada, aby uplatňoval jurisdikciu podľa svojho vnútroštátneho práva nad každou loďou plaviacou sa pod jeho vlajkou, ako aj nad jej kapitánom, dôstojníkmi a posádkou, a porušuje článok 18 ods. 3 dohody UNFSA, v ktorej sa stanovujú opatrenia, ktoré majú štáty prijať v súvislosti s plavidlami plaviacimi sa pod ich vlajkou. Zároveň sa zdá, že Libéria nezohľadňuje odporúčania uvedené v bode 24 medzinárodného akčného plánu, v ktorom sa vlajkovým štátom odporúča zabezpečiť úplné a účinné monitorovanie a kontrolu rybolovu a dohľad nad ním, a to od samotného lovu cez vylodenie až po konečné miesto určenia, okrem iného používaním systému monitorovania plavidiel (VMS) na palube rybárskych plavidiel v súlade s príslušnými vnútroštátnymi, regionálnymi a medzinárodnými normami.

               (26)

               Vzhľadom na dôvody uvedené v tomto oddiele a na základe všetkých skutočností zistených Komisiou, ako aj všetkých vyhlásení danej krajiny, možno podľa článku 31 ods. 3 a 5 nariadenia o NNN rybolove konštatovať, že Libéria si neplní záväzky, ktoré jej vyplývajú z medzinárodného práva v oblasti spolupráce a presadzovania právnych predpisov.

         3.3.   Nedodržiavanie medzinárodných dohôd (článok 31 ods. 6 nariadenia o NNN rybolove)

               (27)

               Komisia zanalyzovala všetky informácie, ktoré považovala za relevantné z hľadiska statusu Libérie ako zmluvnej strany dohovoru UNCLOS, dohody UNFSA a dohovoru ICCAT, ako spolupracujúcej nezmluvnej strany komisií NEAFC, IOTC, organizácie SPRFMO a ako spolupracujúceho nečlena komisií WCPFC a IATTC.

               (28)

               V rokoch 2014 až 2016 sa Libéria stala spolupracujúcou zmluvnou stranou, spolupracujúcou nezmluvnou stranou alebo spolupracujúcim nečlenom šiestich regionálnych organizácií pre riadenie rybárstva (6). Počas hodnotiacej misie v Monrovii v dňoch 19. až 23. októbra 2015 sa však ukázalo, že všetky kroky potrebné na vstup do týchto regionálnych organizácií pre riadenie rybárstva, s výnimkou komisie ICCAT, podnikol Libérijský námorný úrad bez konzultácií s vnútroštátnymi orgánmi zodpovednými za rybolov. Pristúpenie k dohovoru ICCAT zabezpečili vnútroštátne orgány zodpovedné za rybolov. V tejto situácii hrozí, že bude obmedzená schopnosť Libérie plniť si záväzky v každej regionálnej organizácii pre riadenie rybárstva, a jej výsledkom je neskoré podanie správy (ICCAT) resp. nepodanie správy (SPRFMO), čo je porušením jej záväzkov v uvedených organizáciách.

               (29)

               Libéria ratifikovala dva medzinárodné právne nástroje týkajúce sa riadenia rybolovu: dohovor UNCLOS a dohodu UNFSA. Úroveň uplatňovania medzinárodných nástrojov Libériou nie je v súlade s odporúčaniami bodu 11 Medzinárodného akčného plánu na boj proti NNN rybolovu, kde sa štátom odporúča, aby prioritne ratifikovali, prijali alebo pristúpili nielen k dohovoru UNCLOS a dohode UNFSA, ale aj k dohode FAO o podporovaní dodržiavania medzinárodných ochranných a riadiacich opatrení rybárskymi plavidlami na šírom mori. Je zároveň v rozpore s bodom 14 medzinárodného akčného plánu, v ktorom sa stanovuje, že štáty by mali plne a účinne uplatňovať kódex správania a s ním súvisiace medzinárodné akčné plány.

               (30)

               Libéria doteraz neratifikovala dohodu FAO o opatreniach prístavných štátov z roku 2009. Zatiaľ čo priame vylodenia produktov rybolovu nie sú momentálne v Libérii časté, k niektorým predsa len dochádza a Libéria buduje v rámci medzinárodného projektu zariadenia na vylodenie. Tie budú neskôr musieť byť schopné plniť povinností prístavného štátu.

               (31)

               V rozpore s odporúčaniami bodov 25 až 27 medzinárodného akčného plánu proti NNN rybolovu Libéria doteraz nevypracovala národný akčný plán na boj proti NNN rybolovu.

               (32)

               Libérijské orgány navyše Komisiu počas hodnotiacich zasadnutí 24. marca 2015 informovali o tom, že libérijský medzinárodný register spravuje súkromná spoločnosť so sídlom mimo Libérie. Počas tohto stretnutia, ani pri následných výmenách nebola Libéria schopná preukázať, ako dokáže zabezpečiť, aby rybárske plavidlá plaviace sa pod jej vlajkou mali s krajinou skutočné prepojenie. Táto situácia je v rozpore s článkom 91 dohovoru UNCLOS, v ktorom sa stanovuje, že musí existovať skutočné prepojenie medzi vlajkovým štátom a jeho loďami.

               (33)

               Vzhľadom na dôvody uvedené v tomto oddiele a na základe všetkých faktov, ktoré Komisia zhromaždila, ako aj všetkých vyhlásení dotknutej krajiny možno podľa článku 31 ods. 3 a 6 nariadenia o NNN rybolove konštatovať, že Libéria si neplní záväzky, ktoré jej vyplývajú z medzinárodného práva v oblasti, pokiaľ ide o medzinárodné pravidlá, právne predpisy a ochranné a riadiace opatrenia.

         3.4.   Osobitné prekážky rozvojových krajín (článok 31 ods. 7 nariadenia o NNN rybolove)

               (34)

               Podľa indexu ľudského rozvoja Organizácie Spojených národov (UNHDI) (7) sa Libéria v roku 2015 považovala za krajinu s nízkym ľudským rozvojom (177. miesto zo 188 krajín).

               (35)

               Hoci môžu existovať osobitné prekážky kapacity týkajúce sa monitorovania, kontroly a dohľadu, osobitné prekážky Libérie vyplývajúce z úrovne jej rozvoja nemôžu odôvodniť nedostatky uvedené v predchádzajúcich oddieloch. Týka sa to najmä chýbajúcej internej koordinácie pri registrácii rybárskych plavidiel v rámci libérijského medzinárodného registra a chýbajúcich konsolidovaných informácií o totožnosti týchto plavidiel a z toho vyplývajúcej neschopnosti vykonávať účinnú kontrolu.

               (36)

               Zdá sa, že zistené nedostatky možno primárne pripísať neprimeranému administratívnemu prostrediu, ktoré nepostačuje na zabezpečenie účinného plnenia záväzkov Libérie ako vlajkového, pobrežného, prístavného a trhového štátu. Libéria získala podporu z regionálnych iniciatív, ktorých cieľom je posilniť správu vecí verejných a bojovať proti NNN rybolovu, okrem iného aj lepším monitorovaním, kontrolou a dohľadom, ako aj odvetvovú podporu v rámci dohody o partnerstve v odvetví udržateľného rybolovu, ktorú uzavrela s Európskou úniou. Prostredníctvom misie Organizácie Spojených národov v Libérii získala podporu aj na vzdušný dozor. Ukončením tejto misie sa však táto podpora zastavila a na udržanie činností monitorovania, kontroly a dohľadu nebola poskytnutá nijaká vnútroštátna podpora, čo obmedzuje účinné fungovanie monitorovania, kontroly a dohľadu v Libérii.

               (37)

               Vzhľadom na dôvody uvedené v tomto oddiele a na základe všetkých faktov zistených Komisiou, ako aj všetkých vyhlásení uvedenej krajiny, možno podľa článku 31 ods. 7 nariadenia o NNN rybolove konštatovať, že stupeň rozvoja a celková úroveň uplatňovania záväzkov zo strany Libérie môžu byť oslabené úrovňou jej rozvoja. No vzhľadom na povahu zistených nedostatkov Libérie nemožno úrovňou rozvoja tejto krajiny v plnej miere ospravedlniť ani inak odôvodniť jej celkovú úroveň plnenia záväzkov ako vlajkového, prístavného, pobrežného alebo trhového štátu, pokiaľ ide o rybolov, ani nedostatočnú úroveň jej opatrení na zabraňovanie NNN rybolovu, na odrádzanie od neho a na jeho odstraňovanie.

         4.   ZÁVERY TÝKAJÚCE MOŽNEJ IDENTIFIKÁCIE TRETEJ KRAJINY AKO NESPOLUPRACUJÚCEJ

               (38)

               So zreteľom na dosiahnuté závery v súvislosti s neschopnosťou Libérie plniť si záväzky, ktoré jej ako vlajkovému, prístavnému, pobrežnému alebo trhovému štátu vyplývajú z medzinárodného práva, a prijať opatrenia na zabraňovanie NNN rybolovu, na odrádzanie od neho a jeho odstraňovanie, by sa malo Libérii zaslať oznámenie v súlade s článkom 32 nariadenia o NNN rybolove o možnosti jej identifikácie ako krajiny ktorú Komisia považuje za nespolupracujúcu tretiu krajinu v boji proti NNN rybolovu.

               (39)

               Komisia by takisto mala voči Libérii podniknúť všetky kroky uvedené v článku 32 nariadenia o NNN rybolove. V záujme riadneho úradného postupu je potrebné stanoviť lehotu, v rámci ktorej môže uvedená krajina na oznámenie písomne odpovedať a danú situáciu napraviť.

               (40)

               V oznámení určenom Libérii o možnosti jej identifikácie ako krajiny, ktorú Komisia považuje za nespolupracujúcu tretiu krajinu na účely tohto rozhodnutia, sa nevylučuje ani z neho automaticky nevyplýva žiadne z následných opatrení prijatých Komisiou alebo Radou na účely identifikácie nespolupracujúcich krajín a zostavenia ich zoznamu,

         SA ROZHODLA TAKTO:
   Jediný článok
   Libérii sa oznamuje, že ju Komisia môže identifikovať ako nespolupracujúcu tretiu krajinu v boji proti nezákonnému, nenahlásenému a neregulovanému rybolovu.

      V Bruseli 23. mája 2017

            Za Komisiu

         Karmenu VELLA

            člen Komisie

      (1)  Ú. v. EÚ L 286, 29.10.2008, s. 1.

      (2)  https://treaties.un.org/.

      (3)  Vykonáva sa to prostredníctvom libérijského medzinárodného registra lodí a spoločností.

      (4)  Národný rybársky úrad.

      (5)  Medzinárodný akčný plán na zabraňovanie nezákonnému, nenahlásenému a neregulovanému rybolovu, odrádzanie od neho a jeho odstraňovanie, Organizácia OSN pre výživu a poľnohospodárstvo, 2001.

      (6)  Zmluvná strana dohovoru ICCAT, spolupracujúca nezmluvná strana komisie NEAFC, organizácie SPRFMO a komisie IOTC, spolupracujúci nečlen komisií WCPFC a IATTC. Libéria nie je členom/spolupracujúcim nečlenom komisie CCSBT, no jej 18 plavidiel má povolenie pôsobiť v tejto regionálnej organizácii.

      (7)  Zdroj informácií: http://hdr.undp.org/sites/default/files/2015_human_development_report_1.pdf.


title: 2012/299/EÚ: Rozhodnutie Rady zo 7. júna 2012 o začatí automatizovanej výmeny údajov o DNA s Estónskom

text:
               12.6.2012

               SK

               Úradný vestník Európskej únie

               L 151/31

         ROZHODNUTIE RADY
   zo 7. júna 2012
   o začatí automatizovanej výmeny údajov o DNA s Estónskom
   (2012/299/EÚ)
   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 2 ods. 3 a článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy, sú zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Preto je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Estónsko informovalo Generálny sekretariát Rady o vnútroštátnych súboroch s analýzou DNA, na ktoré sa vzťahujú články 2 až 6 rozhodnutia 2008/615/SVV, a o podmienkach automatizovaného vyhľadávania podľa článku 3 ods. 1 uvedeného rozhodnutia v súlade s článkom 36 ods. 2 uvedeného rozhodnutia.

               (5)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať, hneď ako bude presvedčený, že spĺňa predpoklady na výmenu údajov v príslušnej kategórii.

               (6)

               Estónsko vyplnilo dotazník o ochrane údajov a dotazník o výmene údajov o DNA.

               (7)

               Estónsko úspešne uskutočnilo skúšobnú prevádzku s Holandskom.

               (8)

               V Estónsku sa uskutočnila hodnotiaca návšteva a správu o nej vypracoval holandský hodnotiaci tím, ktorý ju zaslal príslušnej pracovnej skupine Rady.

               (9)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky týkajúce sa výmeny údajov o DNA, sa predložila Rade,

         PRIJALA TOTO ROZHODNUTIE:
   Článok 1
   Estónsko na účely automatizovaného vyhľadávania a porovnávania údajov o DNA vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článkov 3 a 4 uvedeného rozhodnutia od dátumu nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 7. júna 2012

            Za Radu

            predseda

         M. BØDSKOV

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: 2011/614/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009

text:
               27.9.2011

               SK

               Úradný vestník Európskej únie

               L 250/250

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009
   (2011/614/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009,
   so zreteľom na správu Dvora audítorov o overení ročnej účtovnej závierky Spoločného podniku pre vykonávanie spoločnej technologickej iniciatívy pre inovačné lieky za rozpočtový rok končiaci sa 31. decembrom 2009 spolu s odpoveďami spoločného podniku (1),
   so zreteľom na odporúčanie Rady z 15. februára 2011 (05894/2011 – C7-0051/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 73/2008 z 20. decembra 2007, ktorým sa zakladá Spoločný podnik pre vykonávanie spoločnej technologickej iniciatívy pre inovačné lieky (3), a najmä na jeho článok 11 ods. 4,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0129/2011),

               1.

               udeľuje výkonnému riaditeľovi Spoločného podniku pre vykonávanie spoločnej technologickej iniciatívy pre inovačné lieky absolutórium za plnenie rozpočtu za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Spoločného podniku pre vykonávanie spoločnej technologickej iniciatívy pre inovačné lieky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 342, 16.12.2010, s. 15.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 38.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/252

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009,
   so zreteľom na správu Dvora audítorov o overení ročnej účtovnej závierky Spoločného podniku pre vykonávanie spoločnej technologickej iniciatívy pre inovačné lieky za rozpočtový rok končiaci sa 31. decembrom 2009 spolu s odpoveďami spoločného podniku (1),
   so zreteľom na odporúčanie Rady z 15. februára 2011 (05894/2011 – C7-0051/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 73/2008 z 20. decembra 2007, ktorým sa zakladá Spoločný podnik pre vykonávanie spoločnej technologickej iniciatívy pre inovačné lieky (3), a najmä na jeho článok 11 ods. 4,
   so zreteľom na rozpočtové pravidlá Spoločného podniku pre vykonávanie spoločnej technologickej iniciatívy pre inovačné lieky prijaté rozhodnutím jeho správnej rady 2. februára 2009,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0129/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže Spoločný podnik pre vykonávanie spoločnej technologickej iniciatívy pre inovačné lieky bol zriadený vo februári 2007 s cieľom významne zlepšiť efektívnosť a účinnosť procesu vývoja liekov s dlhodobým zámerom, aby farmaceutické odvetvie vyrábalo účinnejšie a bezpečnejšie inovačné lieky;

               C.

               keďže spoločný podnik sa nachádza v počiatočnej fáze a v priebehu roku 2009 ešte v plnej miere nezaviedol systém vnútornej kontroly ani systém finančného výkazníctva,

      Plnenie rozpočtu

               1.

               konštatuje, že konečný rozpočet spoločného podniku na rok 2009 zahŕňal viazané rozpočtové prostriedky vo výške 82 000 000 EUR a platobné rozpočtové prostriedky vo výške 82 000 000 EUR; ďalej uznáva, že miera čerpania viazaných rozpočtových prostriedkov bola 97 % a platobných rozpočtových prostriedkov 1 %;

               2.

               uznáva, že spoločný podnik sa stále nachádza v počiatočnej fáze; je však znepokojený tým, že miera čerpania platobných rozpočtových prostriedkov bola len 1 %;

      Príspevky členov

               3.

               vyzýva spoločný podnik, aby zosúladil vykazovanie príspevkov členov v účtovnej závierke podľa pokynov Komisie;

               4.

               vyzýva okrem toho spoločný podnik, aby ďalej rozvinul ustanovenia o členstve a spolufinancovaní, a najmä:

                           —

                           o opatreniach týkajúcich sa pristúpenia nových členov,

                           —

                           o nepeňažných príspevkoch členov,

                           —

                           o podmienkach, za ktorých môže spoločný podnik vykonávať audit príspevkov členov,

                           —

                           o podmienkach, za ktorých môže správna rada schváliť spolufinancovanie;

      Systémy vnútornej kontroly

               5.

               naliehavo vyzýva spoločný podnik, aby dokončil zavádzanie systému vnútornej kontroly a systému pre finančné informácie;

               6.

               vyzýva okrem toho spoločný podnik, aby do svojich rozpočtových pravidiel zahrnul osobitný odkaz na právomoci Útvaru pre vnútorný audit (IAS) ako svojho vnútorného audítora na základe ustanovení rámcového rozpočtového nariadenia pre orgány Spoločenstva;

               7.

               domnieva sa najmä, že úlohou IAS ako vnútorného audítora by malo byť poskytovanie rád spoločnému podniku týkajúcich sa riešenia rizík vydávaním nezávislých stanovísk o kvalite systémov riadenia a kontroly a vydávaním odporúčaní na zlepšenie podmienok implementácie operácií a presadzovanie riadneho finančného hospodárenia; domnieva sa najmä, že je nevyhnutné, aby spoločný podnik predložil orgánu, ktorý udeľuje absolutórium, správu vypracovanú svojím výkonným riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní;

               8.

               domnieva sa, že spoločný podnik by s ohľadom na veľkosť svojho rozpočtu a zložitosť svojich úloh mal uvažovať o zriadení audítorského výboru priamo podliehajúceho správnej rade;

      Chýbajúca hostiteľská dohoda

               9.

               naliehavo vyzýva spoločný podnik, aby urýchlene uzatvoril hostiteľskú dohodu s Belgickom týkajúcu sa kancelárskych priestorov, výsad a imunít a inej podpory, ktorú má Belgicko poskytnúť spoločnému podniku, ako sa ustanovuje v nariadení (ES) č. 73/2008, ktorým sa zakladá spoločný podnik.

      (1)  Ú. v. EÚ C 342, 16.12.2010, s. 15.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 38.

      (4)  Ú. v. ES L 357, 31.12.2002, s. 72.


title: Rozhodnutie Európskeho parlamentu (EÚ, Euratom) 2017/1710 z 27. apríla 2017 o účtovnej závierke Zásobovacej agentúry Euratomu za rozpočtový rok 2015

text:
               29.9.2017

               SK

               Úradný vestník Európskej únie

               L 252/302

         ROZHODNUTIE EURÓPSKEHO PARLAMENTU (EÚ, Euratom) 2017/1710
   z 27. apríla 2017
   o účtovnej závierke Zásobovacej agentúry Euratomu za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Zásobovacej agentúry Euratomu za rozpočtový rok 2015 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0069/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 1 ods. 2,

               —

               so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu (4), a najmä na článok 8 jeho prílohy,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu (A8-0126/2017),

               1.

               schvaľuje účtovnú závierku Zásobovacej agentúry Euratomu za rozpočtový rok 2015;

               2.

               poveruje svojho predsedu, aby postúpil toto rozhodnutie generálnej riaditeľke Zásobovacej agentúry Euratomu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 184.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 41, 15.2.2008, s. 15.


title: Rozhodnutie Komisie z  21. decembra 2012 o sviatkoch na rok 2014 pre inštitúcie Európskej únie

text:
               12.2.2013

               SK

               Úradný vestník Európskej únie

               C 39/26

      ROZHODNUTIE KOMISIE

   z 21. decembra 2012
   o sviatkoch na rok 2014 pre inštitúcie Európskej únie
   2013/C 39/03

      SVIATKY V ROKU 2014

               1. január

               streda, Nový rok

               2. január

               štvrtok, deň po Novom roku

               17. apríl

               Zelený štvrtok

               18. apríl

               Veľký piatok

               21. apríl

               Veľkonočný pondelok

               1. máj

               štvrtok, Sviatok práce

               9. máj

               piatok, výročie Schumanovej deklarácie z roku 1950

               29. máj

               štvrtok, Nanebovstúpenie Pána

               30. máj

               piatok, deň po Nanebovstúpení Pána

               9. jún

               Svätodušný pondelok

               21. júl

               pondelok, štátny sviatok Belgicka

               15. august

               piatok, Nanebovzatie Panny Márie

               24. december až 31. december

               streda
               6 dní – koniec roka
               streda

               SPOLU

               18 dní

         Luxemburg: rovnaké dni ako v Bruseli.
   Návrat do práce v pondelok 5. januára 2015.
   Bez toho, aby to malo vplyv na kalendár sviatkov v roku 2015, piatok 2. januára 2015 sa bude v rámci tohto roka považovať za sviatok.
   Komisia si vyhradzuje právo zmeniť tieto rozhodnutia, ak si to budú vyžadovať potreby útvarov.